Fra 1913 til 1924 var han stortingsrepresentant. Han ble valgt inn for Verket krets i Stavanger i 1906, men dette valget ble underkjent. Han ble så valgt inn for samme krets i 1913, 1916 og 1919, og deretter for kjøpstedene i Vest-Agder og Rogaland i 1922. Han var hele tiden medlem av kirkekomiteen / kirke- og skolekomiteen og dens sekretær 1919–21 og formann 1922–24. Etter at han gikk over til det nye sosialdemokratiske partiet i 1921, var han parlamentarisk leder for dette. I rikspolitikken markerte han seg spesielt som en forkjemper for enhetsskolen.